

SINTEZA
la proiectul de lege
pentru modificarea Codul subsolului nr. 246/2024

	Participantul la avizare, consultare publică, expertizare
	Nr. 
crt.
	Conținutul obiecției,
propunerii, recomandării, concluziei
	Argumentarea
autorului proiectului

	I avizare și consultare publică

	
Centru de Armonizare a Legislației

(Aviz nr. 31/05-126-4375 din 16 aprilie 2026)

	
1.
	 
Cu referire la Art. I, pct. 4 și pct. 5 din proiect, referitor la alin. (4) – (6) din art. 97 și art. 971 ale Codului subsolului, se va exclude din textul alineatelor sintagma „după aderarea Republicii Moldova la Uniunea Europeană”, prin stabilirea doar a obligațiilor propriu-zise pentru autoritățile naționale în raport cu instituțiile UE.

	 
SE ACCEPTĂ

Proiectul a fost ajustat

	 
	
2.
	
 Totodată, se va asigura completarea dispozițiilor finale ale proiectului cu o normă specială, care să prevadă expres că dispozițiile Art. I, pct. 4 și pct. 5 (art. 97, alin. (4) – (6) și art. 971 ) vor intra în vigoare de la data intrării în vigoare a Tratatului de aderare a Republicii Moldova la Uniunea Europeană.

	
SE ACCEPTĂ

Proiectul a fost ajustat

	
	
3.
	
Se va exclude Art. I, pct. 3 din proiectul național (introduce art. 851 în Cod) ori acestea reflectă competențe instituționale stabilite în actele normative care reglementează activitatea autorităților naționale. Mai mult, art. 22 din Directiva UE, care este transpus, stabilește atribuții exclusive ale Comisiei Europene, care nu se supun transpunerii în legislația națională.

	
SE ACCEPTĂ

Proiectul a fost ajustat

	
	
4.
	
Art. 61, alin. (7) din Codul Subsolului se va completa după sintagma ”naționale” cu sintagma ”și ale UE” în acord cu art. 7 (5) din Directivă.

	
SE ACCEPTĂ

Proiectul a fost ajustat


	
	
5.
	
O serie de norme UE, precum, art. 22 și 23 - instituie obligații în sarcina Comisiei Europene, art. 24 și art. 25 referitoare la termenele tranzitorii și de transpunere, și art. 26 și 27, care sunt dispoziții finale și de modificare, nu se supun transpunerii.

	
SE ACCEPTĂ

Proiectul a fost ajustat


	
	
6.
	
Clauza de armonizare a proiectului se va expune în următoarea redacție: ”Prezenta Lege transpune parțial (transpune: art. 18, art. 20 - 21) Directiva 2006/21/CE a Parlamentului European și a Consiliului din 15 martie 2006 privind gestionarea deșeurilor din industriile extractive și de modificare a Directivei 2004/35/CE, CELEX: 32006L0021, publicată în Jurnalul Oficial al Uniunii Europene nr L 102 din 11 aprilie2006, după cum a fost modificată ultima dată prin Regulamentul (CE) nr. 596/2009 al Parlamentului European și al Consiliului din 18 iunie 2009”

	
SE ACCEPTĂ

Proiectul a fost ajustat


	
	
7.
	
În ceea ce privește art. 24 din actul UE, în compartimentul 9 al Tabelului, se va menționa expres că nepreluarea acestuia este determinată de expirarea termenelor prevăzute, acestea fiind depășite/caduce.

	
SE ACCEPTĂ

Proiectul a fost ajustat


	
Ministerul Finanțelor

(aviz nr. 09/2-03/267/612 din 22.04.2026)
	
1.
	
La compartimentul 4 subpct. 4.2 ,,Impactul financiar și argumentarea costurilor estimative” din Nota de Fundamentare, se propune de înlocuit sintagma ,,bugetul public național” cu ,,bugetul de stat”, reieșind din prevederile Legii finanțelor publice și responsabilității bugetar-fiscale nr.181/2014.

	
SE ACCEPTĂ

Proiectul a fost ajustat


	
Ministerul Culturii

(aviz nr. 04/1-09/1203 din 22.04.2026)

	
1.
	
Proiectul de lege pentru modificarea Codului subsolului nr. 246/2024, la art. 41 alin. (1) se va completa cu o literă nouă (e) cu următorul cuprins: 
„(e) Avizul de expertiză arheologică”
 Propunerea derivă din necesitatea protejării patrimoniului arheologic în conformitate cu prevederile art. 6 alin. (2) a Legii nr. 218/2010 privind protejarea patrimoniului arheologic.

	
NU SE ACCEPTĂ

În conformitate cu art. 39 alin (4) al Codului subsolului nr. 246/2024, agentul economic pentru obținerea autorizației anexează un șir de acte, printre care d) decizia cu privire la acordul de mediu sau, după caz, decizia privind evaluarea prealabilă, precum și acordul de mediu sau, după caz, concluzia privind evaluarea biodiversității, în cazul emiterii acestora în conformitate cu Legea nr. 86/2014 privind evaluarea impactului asupra mediului.

În conformitate cu art 51. din Legea 86/2014 privind evaluarea impactului asupra mediului, în componența Comisiei tehnice  pentru analiza raportului privind evaluarea impactului de mediu, creată prin ordin al ministrului mediului, constituită din experți desemnați de diferite autoritați, inclusiv  un reprezentant a Agenției Naționale Arheologice. 
Astfel, având în vedere că elementele privind protejarea patrimoniului arheologic sunt deja integrate în procedura de evaluare a impactului asupra mediului, inclusiv prin participarea Agenției Naționale Arheologice în procesul de analiză, completarea art. 41 alin. (1) cu obligația prezentării „avizului de expertiză arheologică” apare ca fiind redundantă și susceptibilă de a dubla mecanismele de verificare deja instituite de legislația în vigoare.

Suplimentar, vă comunicăm că, în conformitate cu art. 67 din Codul subsolului nr. 246/2024, care prezintă obligațiile titularului autorizației de folosință a subsolului, titularul autorizației de folosință a subsolului este obligat  în cazul descoperirii unor obiective unice naturale și cultural-istorice, să sisteze lucrările care pot distruge integritatea obiectivelor menționate și să înștiințeze despre aceste descoperiri autoritățile administrației publice centrale și instituțiile științifice.


	
Ministerul Infrastructurii și Dezvoltării Regionale

(aviz nr. 21-2127 din 23.04.2026)
	
1. 
	
Ca urmare a examinării proiectului de lege pentru modificarea Codul subsolului nr. 246/2024 (număr unic 334/MM/2026), în limitele competențelor funcționale, comunicăm lipsă de obiecții și propuneri.



	
---------------

	
Consiliului Concurenței

(aviz nr. DJ-06/311-664 din 24.04.2026)


	
1.
	
Plenul Consiliului Concurenței, în cadrul ședinței din 24 aprilie 2026, a examinat, în temeiul prevederilor art. 39 lit. c) și art. 41 alin. (1) lit. d) ale Legii concurenței nr. 183/2012, proiectul de lege pentru modificarea Codului subsolului nr. 246/2024 (nr. unic 334/MM/2026) și, în limitele competenței sale, comunică despre lipsa obiecțiilor sau propunerilor pe marginea acestuia.


	
---------------

	
Ministerul Agriculturii și Industriei Alimentare

(aviz nr. 11-05/1198 din 23.04.2026)


	
1.
	
Referitor la propunerea de completare a Codului subsolului nr. 246/2024, cu art. 851 alin. (1) și (2) prin care se propune ca „Ministerul Mediului să asigure elaborarea actelor normative subordonate care stabilesc, după caz: a) cerințele privind caracterizarea deșeurilor extractive; b) criteriile de clasificare a instalațiilor de gestionare a deșeurilor; (...)”, iar autoritatea competentă în domeniul folosirii și protecției subsolului și Inspectoratul pentru Protecția Mediului să asigure aplicarea acestora, este de menționat faptul că, acestea sunt reglementări generale și nu reflectă clar ce acte normative urmează a fi elaborate și aprobate de către Ministerul Mediului.
În alin. (1) și (2) din art. 851 se stabilesc doar unele funcții ce țin de elaborarea și aplicarea actelor normative în domeniul folosirii și protecției subsolului.
Competențele Ministerului Mediului, Inspectoratului pentru Protecția Mediului autorității competente în domeniul folosirii și protecției subsolului sunt stabilite în art.13,14 și 16 din Codul subsolului. Din aceste considerente, este necesar ca textul art. 851 să fie formulat clar, într-o frază să fie exprimată o singură idee cu indicarea clară a actelor normative necesare a fi elaborate și aprobate. Astfel, alin. (2) se propune cu următorul conținut: „Reglementările tehnice în domeniul gestionării deșeurilor extractive, inclusiv a cerințelor tehnice se aprobă de către Ministerul Mediului/sau Guvern.”


	
Din proiect a fost exclus art. 851


art. 851 a fost exclus din proiect, urmare examinării avizului Centru de Armonizare a Legislației (aviz nr. 31/05-126-4375 din 16 aprilie 2026)


	
Grupul de Lucru al Comisiei de Stat pentru reglementarea activității de întreprinzător

(aviz nr. 38-78-4819 din 28.04.2026)

	
1.
	
Prevederile alin. (3) al art. 551 stabilesc, că inventarul se pune la dispoziția publicului, în condițiile legislației privind accesul la informația de mediu. Se recomandă concretizarea prevederilor respective referitor la legislația privind accesul la informația de mediu.
	
SE ACCEPTĂ

Proiectul a fost ajustat.


	
	
2. 
	
Prevederile art. 851 stabilesc, că (1) Autoritatea competentă în domeniul folosirii și protecției subsolului și Inspectoratul pentru Protecția Mediului asigură aplicarea actelor adoptate în domeniul gestionării deșeurilor extractive, inclusiv a cerințelor tehnice, criteriilor și metodologiilor stabilite. (2) În vederea implementării prevederilor alin. (1), Ministerul Mediului va asigura elaborarea actelor normative subordonate care stabilesc, după caz: a) cerințele privind caracterizarea deșeurilor extractive; b) criteriile de clasificare a instalațiilor de gestionare a deșeurilor; c) metodele de prelevare de probe și analiză; d) cerințele tehnice privind monitorizarea și controlul; e) regulile privind constituirea garanțiilor financiare; f) procedurile de inspecție. (3) Cadrul normativ se actualizează, după caz, în funcție de progresul științific și tehnic, în scopul asigurării unui nivel înalt de protecție a mediului. Menționăm, că prevederile art. 22 ale Directivei 2006/21/CE a Parlamentului European și a Consiliului din 15 martie 2006 privind gestionarea deșeurilor din industriile extractive1 stabilesc, că (1) Comisia adoptă următoarele, în conformitate cu procedura de reglementare menționată la articolul 23 alineatul (2): (a) dispoziții necesare pentru armonizarea și transmiterea regulată a informațiilor menționate la articolul 7 alineatul (5) și la articolul 12 alineatul (6); (b) ghiduri tehnice privind constituirea garanției financiare în conformitate cu cerințele prevăzute la articolul 14 alineatul (2); (c) ghiduri tehnice privind inspecții, în conformitate cu articolul 17. (2) Comisia adoptă, acordând prioritate literelor (b), (c) și (d), dispozițiile necesare pentru: (a) punerea în aplicare a articolului 13 alineatul (6), inclusiv a cerințelor tehnice privind definiția cianurii disociabilă în mediu slab acid și a metodei de măsurare a acesteia; (b) completarea cerințelor tehnice pentru caracterizarea deșeurilor prevăzută în anexa II; (c) interpretarea definiției de la articolul 3 punctul 3; (d) definirea criteriilor pentru clasificarea instalațiilor de gestionare a deșeurilor în conformitate cu anexa III; (e) stabilirea unor eventuale standarde armonizate de prelevare de probe și de analiză necesare pentru punerea în aplicare a prezentei directive. (3) Comisia efectuează modificările necesare ale anexelor în vederea adaptării acestora la progresul științific și tehnic. Modificările respective vizează atingerea unui nivel ridicat de protecție a mediului. Astfel, Ministerul Mediului va substitui atribuțiile Comisiei Europene de a adopta documentele sus menționate și această abordare nu se acceptă. Este necesar de a transpune documentele deja adoptate de Comisie în baza art. 22 din Directiva 2006/21/CE (doar a celor aplicabile pentru transpunere). Pentru a asigura un nivel înalt de previzibilitate a reglementării activității de întreprinzător, documentele Comisiei necesită a fi transpuse prin hotărâri de Guvern.

	
Din proiect a fost exclus art. 851


art. 851 a fost exclus din proiect, urmare examinării avizului Centru de Armonizare a Legislației (aviz nr. 31/05-126-4375 din 16 aprilie 2026)


	
Ministerul Dezvoltării Economice și Digitalizării 

(Nr.03-1458 din 29.04.2026)

	
1. 
	
La pct.3: art. 85¹ alin. (2) lit. e) din proiect prevede elaborarea actelor normative subordonate privind constituirea garanțiilor financiare. În acest sens, se consideră necesară asigurarea conformității viitorului cadru normativ cu prevederile art.14 lit.(g) și art.22 din Legea nr. 282/2024 privind libertatea de stabilire a prestatorilor de servicii și libertatea de a furniza servicii, în special în ceea ce privește interdicția impunerii unor garanții financiare suplimentare prestatorilor care dețin garanții echivalente într-un stat membru al Uniunii Europene. Totodată, se menționează că dispozițiile respective vor deveni aplicabile la momentul aderării Republicii Moldova la Uniunea Europeană.

	
PARȚIAL SE ACCEPTĂ 

Din proiect a fost exclus art. 851 ,

 Totodată, domeniul acoperit de CS 246/2024 - nu cade sub incidența  Legii nr. 282/2024 privind libertatea de stabilire a prestatorilor de servicii și libertatea de a furniza servicii,
Există diferență între:
vânzare/comercializare a materialului deja extras legal și exploatarea/extragerea efectivă din carieră sau subsol.
Extragerea este activitatea puternic reglementată și licențiată.
Comercializarea ulterioară intră și sub reguli comerciale/fiscale generale.
Juridic, trebuie făcută distincția între: activitatea de servicii/comercială și dreptul de folosire a subsolului (regim de putere publică / resurse naturale). A doua categorie prevalează.
Astfel, dacă o companie: transportă, depozitează,  intermediază, comercializează materiale deja extrase legal, atunci Legea 282/2024 poate fi relevantă privind: libertatea de stabilire, accesul pe piață;, interdicția cerințelor discriminatorii etc.
Însă, dacă vorbim despre: extracție/exploatare de zăcământ, folosirea subsolului, obținerea dreptului asupra zăcământului, atunci intră în prim-plan:
· Codul subsolului; 
· legislația de mediu; 
· regimul concesiunilor; 
· actele privind resursele naturale.


	II avizare / expertizare

	
Centrul de Armonizare a Legislației
	
1.
	
Validează proiectul
	
SE IA ACT

	
Ministerul Agriculturii și Industriei Alimentare 
	
1.
	
Ministerul Agriculturii și Industriei Alimentare a examinat repetat proiectul de lege pentru modificarea Codului subsolului nr. 246/2024 (număr unic 334/MM/2026). Având în vedere că autorul a luat în considerare obiecțiile și propunerile formulate anterior, comunicăm lipsa propunerilor și obiecțiilor suplimentare.


	
SE IA ACT

	
Minsterul Finanțelor
	
1.
	
La solicitarea Ministerului Mediului nr. 09-07/1670 din 21 mai 2026, Ministerul Finanțelor a examinat repetat proiectul de lege pentru
modificarea Codul subsolului nr. 246/2024 (număr unic 334/MM/2026) și, în limita atribuțiilor funcționale, comunică lipsa propunerilor și obiecțiilor pe marginea proiectului indicat.

	
SE IA ACT

	Ministerul Infrastructurii și Dezvoltării Regionale

	
	
MIDR comunică lipsa propunerilor și obiecțiilor.
	
SE IA ACT

	Consiliului Concurenței

	
	
Consiliul concurenței comunică despre lipsa obiecțiilor sau propunerilor pe marginea proiectului.

	
SE IA ACT

	
Centrul Național Anticorupție

(Nr.06/2/9986 din 03.06.2026)

	
1.
	
Modificarea propusă completează Codul subsolului nr. 246/2024 cu art. 551 ,,Inventarul instalațiilor de gestionare a deșeurilor extractive închise”, care stabilește obligația autorității competente în domeniul folosirii și protecției subsolului de a elabora, menține și actualiza periodic inventarul instalațiilor de gestionare a deșeurilor extractive închise, inclusiv al celor dezafectate.
Totodată, se observă că art. 14 lit. q) din Codul subsolului reglementează competența autorității competente în domeniul folosirii și protecției subsolului de a realiza și actualiza periodic un inventar al instalațiilor de gestionare a deșeurilor extractive, inclusiv al celor închise și abandonate, care cauzează un impact negativ grav asupra mediului ori au potențialul de a deveni, pe termen scurt sau mediu, o amenințare gravă pentru sănătatea umană și mediu.
În acest context, norma propusă nu precizează în mod expres raportul dintre inventarul prevăzut la art. 55¹ și cel reglementat la art. 14 lit. q), ceea ce poate genera dificultăți de interpretare cu privire la existența unui inventar unic sau a unor evidențe distincte.
De asemenea, se constată că sfera de aplicare a art. 551 este mai largă decât cea prevăzută la art. 14 lit. q), întrucât include toate instalațiile de gestionare a deșeurilor extractive închise, inclusiv pe cele dezafectate, acestea fiind introduse în contextul transpunerii parțiale a Directivei 2006/21/CE a Parlamentului European și a Consiliului din 15 martie 2006 privind gestionarea deșeurilor din industriile extractive și de modificare a Directivei 2004/35/CE.
Prin urmare, se recomandă corelarea prevederilor art. 551 cu cele ale art. 14 lit. q), prin clarificarea expresă a sferei instalațiilor care urmează a fi incluse în inventar și a relației dintre cele două norme. Totodată, se impune reformularea alin. (1) și alin. (2), astfel încât să fie exclusă interpretarea potrivit căreia alin. (1) reglementează inventarul tuturor instalațiilor de gestionare a deșeurilor extractive închise, iar alin. (2) doar inventarul instalațiilor care cauzează un impact negativ grav asupra mediului sau prezintă un risc semnificativ pentru sănătatea umană și mediu. O asemenea clarificare este necesară pentru asigurarea clarității, coerenței și previzibilității normei, în conformitate cu cerințele Legii nr. 100/2017 cu privire la actele normative.

	
SE ACCEPTĂ

proiectul a fost ajustat



	
Ministerul Justiției
(Nr.04/2-6182 din 05.06.2026)



	
1.
	
La Art. I:
La pct. 1 cuvântul „numărul” în ambele cazuri se va substitui cu cuvântul „cifrele”, conform uzanțelor.
	
SE ACCEPTĂ

proiectul a fost ajustat

	
	
2.
	
La pct. 2, din dispoziția de modificare se va exclude ca excedent textul „După Articolul 55” (observație valabilă și pentru pct. 4). 

	
SE ACCEPTĂ

proiectul a fost ajustat


	
	
3.
	
Totodată, se va revizui și reformula intenția de modificare, având în vedere că în cazul operațiunii de completare cu o nouă dispoziție se utilizează formula „cu următorul cuprins:”, urmată de redarea textului. Astfel, cuvântul „conținut” se va substitui cu cuvântul „cuprins” (valabil și pentru pct. 4).

	
SE ACCEPTĂ

proiectul a fost ajustat


	


	
4.
	
Suplimentar, la alin. (3) din art. 551 propus spre completare, se va indica autoritatea care va aproba Regulamentul privind accesul publicului la informaţia de mediu, eventual, prin completarea cu textul „aprobat de Guvern”.

	
SE ACCEPTĂ

proiectul a fost ajustat



	
	
5.
	
La pct. 3, amintim că dacă se face trimitere la mai mult de două elemente structurale consecutive, enumerarea se redă prin cratimă. În scopul respectării normelor de redactare, intenția de modificare se va expune după cum urmează:
„Articolul 97 se completează cu alineatele (4)-(6) cu următorul cuprins:”. 

	

SE ACCEPTĂ

proiectul a fost ajustat


	
	
6.
	
Totodată, considerăm exagerat termenul de „9 luni de la încheierea perioadei de raportare” pentru transmiterea raportului către Comisia Europeană, raționamentul stabilirii acestuia fiind neclar.

	
Termenul de 9 luni de la încheierea perioadei de raportare nu este unul stabilit discreționar în proiect, ci reproduce termenul expres prevăzut la articolul 18 alineatul (1) din Directiva 2006/21/CE. Prin urmare, menținerea acestuia urmărește asigurarea transpunerii fidele a obligației europene de raportare, aplicabilă după aderarea Republicii Moldova la Uniunea Europeană.


	
	
7.
	
La pct. 5, cu referire la propunerea de modificare a art. 99 alin. (1) din Codul subsolului nr. 246/2024:
Se constată că soluția normativă de a include un nou alineat în cadrul
„Dispozițiilor finale” ale legii de bază este improprie, deoarece vizează intrarea în vigoare a amendamentului din proiect.
În acest sens, se recomandă înserarea reglementărilor respective la art. II din proiect, după cum urmează: „Art. II. – Prezenta lege intră în vigoare la expirarea termenului de o lună de la data publicării în Monitorul Oficial al Republicii Moldova, cu excepția prevederilor art. I pct. 3 și 4, care vor intra în vigoare la data aderării Republicii Moldova la Uniunea Europeană.”.

	
SE ACCEPTĂ

proiectul a fost ajustat


	Comisia Europeană
	1.
	 DG ENV consideră că proiectul transpune prevederile articolelor 18, 20 și 21 și nu au comentarii adiționale.

	
SE IA ACT

	
	
	
	

	
	
	
	



